Komission asetus (EY) N:o 1997/97, annettu 14 päivänä lokakuuta 1997, luettelon laatimisesta maidon ja maitotuotteiden analysoimiseksi ja laadun arvioimiseksi sovelletuista vertailumenetelmistä yhteisessä markkinajärjestelyssä annetun asetuksen (EY) N:o 1854/96 muuttamisesta



Virallinen lehti nro L 282 , 15/10/1997 s. 0013 - 0021



KOMISSION ASETUS (EY) N:o 1997/97, annettu 14 päivänä lokakuuta 1997, luettelon laatimisesta maidon ja maitotuotteiden analysoimiseksi ja laadun arvioimiseksi sovelletuista vertailumenetelmistä yhteisessä markkinajärjestelyssä annetun asetuksen (EY) N:o 1854/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 6 artiklan 6 kohdan, 7 artiklan 5 kohdan, 8 artiklan 4 kohdan, 9 artiklan 3 kohdan, 10 artiklan 3 kohdan, 11 artiklan 3 kohdan, 12 artiklan 3 kohdan, 13 artiklan 3 kohdan, 16 artiklan 1 ja 4 kohdan sekä 17 artiklan 14 kohdan, sekä katsoo, että vertailu- ja rutiinimenetelmien soveltamista koskevista yksityiskohtaisista säännöistä maidon ja maitotuotteiden analysoimiseksi ja laadun arvioimiseksi yhteisessä markkinajärjestelyssä 24 päivänä marraskuuta 1995 annetun komission asetuksen (EY) N:o 2721/95 (3) 2 artiklan 1 kohdassa täsmennetään, että vuosittain ennen 1 päivää huhtikuuta on laadittava luettelo mainitun asetuksen 1 artiklassa tarkoitettuihin analyyseihin sovellettavista vertailumenetelmistä; ensimmäinen luettelo annettiin komission asetuksella (EY) N:o 1854/96 (4), kyseistä luetteloa ajantasaistettiin 1 päivästä huhtikuuta 1997 komission asetuksella (EY) N:o 658/97 (5), jossa korvattiin asetuksen (EY) N:o 1854/96 liite; on käynyt ilmi, että tässä liitteessä on virheitä, jotka olisi korjattava; viittaukset tiettyihin asetuksiin ja tuotteisiin poistettiin, ja ne pitäisi nyt lisätä takaisin; tiettyjen vertailumenetelmien yksityiskohdat olisi selvitettävä; korjausten ja lisäysten lukumäärä ja luonne huomioon ottaen olisi selkeyden ja oikeudellisen varmuuden vuoksi suotavaa korvata koko liite, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1854/96 liite tämän asetuksen liitteellä. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 14 päivänä lokakuuta 1997. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 283, 25.11.1995, s. 7 (4) EYVL L 246, 27.9.1996, s. 5 (5) EYVL L 100, 17.4.1997, s. 14 LIITE LUETTELO ASETUKSEN (EY) N:o 2721/95 MUKAISISTA VERTAILUMENETELMISTÄ Luettelo: Min = minimi, Max = maksimi, Liite = mainitun asetuksen liite, S.n.F. = rasvaton kuiva-aine, F.F.A. = vapaat rasvahapot, P.V. = peroksidiluku, A = ulkonäkö, F = haju ja maku, C = kiinteys, rakenne, T.B.C. = bakteerien kokonaismäärä, Therm = termofiilisten bakteerien määrä, M.S. = jäsenvaltio, IDF = International Dairy Federation, ISO = International Standards Organisation, IUPAC = International Union of Pure and Applied Chemistry, ADPI = American Dairy Products Institute, SCM = makeutettu kondensoitu maito, EMC = maito- tai kermajauhe, MSNF = maidon rasvaton kuiva-aine. Osa A >TAULUKON PAIKKA> Osa B Osassa B listatut vertailumenetelmät ovat sovellettavissa mihin tahansa ensimmäisessä sarakkeessa mainittujen asetusten alaisten tuotteiden analysointiin >TAULUKON PAIKKA> Huomautukset luetteloon Euroopan unionin vertailumenetelmistä Huomautus 1: Maitorasvan eristäminen IDF-standardin 6B:1989 mukaisesti (valolta suojaaminen). Huomautus 2: Vertailumenetelmää ei ole vahvistettu. Huomautus 3: Näytteiden valmistelu suoritettava IDF-standardin 122C:1996 tai IDF-standardin 73A:1985 mukaisesti. Huomautus 4: Inkubointi 48 tunnin ajan 55 °C:een lämpötilassa. Toteutettava varotoimenpiteitä kasvualustan kuivumisen estämiseksi. Huomautus 5: % S.n.F = % Kokonaiskuiva-aine - % Rasva. Huomautus 6: Voin on vastattava komission asetuksen (EY) N:o 454/95 liitteessä II tarkoitettua tuottajajäsenvaltion kansallista laatuluokkaa. Huomautus 7: Komission direktiivi 84/4/ETY (EYVL L 15, 18.1.1984, s. 28). Huomautus 8: Komission asetus (EY) N:o 1758/94 (EYVL L 183, 19.7.1994, s. 14). Huomautus 9: Komission direktiivi 78/633/ETY (EYVL L 206, 29.7.1978, s. 43).